Beatissime pater. Alias prepositura ecclesie Aboensis, quam quondam Paulus Kil(!) dum viveret obtinebat, per obitum ejusdem Pauli extra Romanam curiam defuncti vacante Sanctitas Vestra de illa sic vacante devoto vestro Erico Svinson, clerico Lincopensis dioecesis, sub data si opus sit in litteris exprimenda, providit seu provideri mandavit prout in supplicatione desuper signata plenius continetur. Cum autem, Pater Sancte, dictus Ericus dicte cessioni et gratie alias juri sibi in dicta prepositura seu ad illam quomodolibet competenti litteris de super non confectis in favorem devoti oratoris vestri Jacobi, majoris clerici dioecesis Aboensis predicte, in manibus Sanctitatis Vestre seu alterius ad id potestatem habentis libere cedere proponat prout cedit de presenti, supplicat ipsi Sanctitati Vestre dictus Jacobus orator, in artibus magister, quatenus cessionem hujusmodi admittentes seu admitti mandantes sibique specialem gratiam facientes preposituram predictam, que inibi dignitas post pontificalem existit et cujus fructus quatuor marcharum argenti secundum communem existimationem valorem annuum non excedunt, sive ut premittitur sive alio quovis modo aut ex alterius cujuscumque persona seu per liberam resignationem Pauli vel similem Erici cessionem vel cujusvis alterius de illa in Romana curia vel extra eam etiam coram notario publico et testibus sponte factam vacet et devoluta affecta specialiter vel ex eo quod prima post pontificalem dignitas existit vel ex quavis causa in litteris de necessitate exprimenda generaliter reservata curata, etiam si affecta litigiosa, cujus litis etc. existat, eidem Jacobo oratori conferre seu conferri et de illis etiam providere seu provideri mandare dignemini de gratia speciali, constitutionibus et ordinationibus apostolicis statutis etc. juramento etc. roboratis ceterisque in contrarium facientibus non obstantibus quibuscumque cum clausulis oportunis et consuetis. Concessum ut petitur in presentia domini nostri Pape. Johannes Casertanus. Et cum absolutione a censuris ad effectum presentium; et quod obstantie oratoris habeantur pro expressis et exprimi possint in litteris ac verus et ultimus dicte vacationis modus, etiam si ex illo quevis generalis reservatio etiam in corpore juris clausa resultet exprimi possint; et cum clausulis premissis et quascumque alias generales reservationes importantibus etiam apud sedem; et cum suspensione et derogatione quarumcumque generalium et specialium reservationum etc. in favorem cujusvis aut nullius mentalium ac unionum etc. perpetuarum citra accessum et regressum et de consensu coadjutorias et si quis alias ordinaria seu quavis auctoritate intrusus existat exprimi possit; et quod omnium et singulorum premissorum et circa ex necessariorum et qualitatis invocationis vel fructum augendo vel minuendo major et verior specificatio fieri possit in litteris. Concessum. – Johannes Casertanus. Datum Rome apud sanctum Petrum, pridie idus marti anno sexto.